### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Kvindehuset har kontakt med mere end 350 etniske minoritetskvinder og er i stand til at etablere meningsfulde og forandrende fællesskaber for unge piger og kvinder i alle aldre. Efterspørgslen efter [adresse] tilbud er vokset de seneste år. Der er behov for at øge det opsøgende arbejde og være til stede på flere gymnasier og ungdomsuddannelser med kampagner og pop-up cafe/rådgivning for at sikre at alle byens etniske minoritetsunge møder relevant støtte i forhold til at bryde negativ social kontrol.

Århus skal være en by med plads til at udfolde og udvikle sig. En by, hvor alle har mulighed for at tage ansvar for eget liv og udnytte egne evner. Kvindehuset i [adresse] er byens helt centrale civilsamfundsorganisation i arbejdet med at bekæmpe negativ social kontrol og vold i etniske minoritetsmiljøer. Med forslaget her ønsker vi at støtte [adresse] i at udvide og fastholde deres eksisterende indsats ved at få ressourcer til at nå ud til endnu flere unge, som har brug særlig støtte for at kunne leve et selvstændigt liv.

[adresse] har behov for 125.000 i 2023, stigende til 250.000 i 2024, for at styrke de opsøgende indsatser i kommunen.

Forslag

Det foreslås derfor, at:

1) Kvindehuset modtager 125.000 kr i 2023 stigende til 250.000 kr i 2024, til opsøgende indsatser i [adresse]

Finansiering

Forslaget ønskes finansieret fra eventuelt råderum i budgettet.

På vegne af byrådsgruppen for Det Konservative Folkeparti.

Regitze Jespersen